મુંબઈ તેલ-બિયાં બજારમાં આજે ભાવોમાં નરમ હવામાન ચાલુ રહ્યું હતું. વિશ્વ બજારમાં મલેશિયામાં આજે પામતેલનો વાયદો વધુ ૩૪ પોઈન્ટ ઘટયો હતો જ્યારે અમેરિકામાં શિકાગો સોયાતેલ વાયદો ઓવરનાઈટ ૨૧ પોઈન્ટ વધ્યા પછી આજે પ્રોજેકશનમાં ભાવો સાંજે ૧ પોઈન્ટ પ્લસમાં ચાલી રહ્યાના સમાચારો હતા. મુંબઈમાં પામતેલના ભાવો હવાલા રિસેલના સાંજે ૪૯૫ તથા જેએનપીટીના રૃ.૪૯૨ રહ્યા હતા જયારે ડાયરેકટ ડિલીવરીના ભાવો સીસામાં વઘઘટ સાંકડી રહી હતી. ત્યાં આજે વિવિધ રિફાઈનરીઓના રૃ.૪૯૫ થી ૪૯૮ રહ્યા હતા. નવા કામકાજો પાંખા રહ્યા હતા. મલેશિયામાં હાલ પામતેલના ભાવો ૧૯૫૦થી ૨૦૦૦ રિંગીટ રહ્યા છે જયારે વિશ્વ બજારના તજજ્ઞાોના જણાવ્યા મુજબ મલેશિયા તથા ઈન્ડોનેશિયામાં ઉત્પાદન કોસ્ટ આશરે ૧૫૦૦થી ૧૬૦૦ રિંગીટ (૪૭૫ ડોલર) આસપાસ રહી છે એ જોતાં વિશ્વ બજારમાં પામતેલના ભાવો જે હાલ ઘટી પાંચ વર્ષના તળિયે ઉતરી ગયાહોવા છતાં હાલ વિશ્વ બજારમાં ઉત્પાદન કોસ્ટ કરતાં બજારભાવો હજી ઉંચા રહ્યા છે એવા સમાચારો હતા. દરમિયાન, ઘરઆંગણે આજે ક્રૂડ પામ ઓઈલ (સીપીઓ) કંડલાના ભાવો રૃ.૪૯૦ રહ્યા હતા. ઈન્દોર બાજુ આજે મથકોએ સોયાબીનની આવકો ૧૫થી ૨૦ હજાર ગુણી આવી હતી તથા સોયાતેલ વાયદાના ભાવો સપ્ટેમ્બરના સાંજે રૃ.૬૨૧ બોલાઈ રહ્યા હતા. મુંબઈમાં આજે બજાર ભાવો સિંગતેલના રૃ.૭૬૫, સોયાતેલ રિફા.ના રૃ.૫૯૦, સનફલાવરના રૃ.૫૪૦ રિફા.ના રૃ.૫૯૦, કપાસિયા તેલના રૃ.૬૨૫ વાળા રૃ.૬૨૩ રહ્યા હતા. કોપરેલના ભાવો દક્ષિણ પાછળ ૧૦ કિલોના રૃ.૧૬૨૦ વાળા આજે ઘટી રૃ.૧૫૭૦ રહ્યા હતા. રાજકોટ બાજુ આજે સિંગતેલના ભાવો રૃ.૭૬૦ વાળા રૃ.૭૫૦ તથા ૧૫ કિલોના રૃ.૧૨૦૦ વાળા રૃ.૧૧૮૦ રહ્યાના સમાચારો હતા. મુંબઈ ખોળ બજારમાં આજે ભાવો સોયાખોળના રૃ.૮૦૦ ગગડી રૃ.૩૫૫૦૦ રહ્યા હતા જ્રે અન્ય ખોળોના ભાવો શાંત રહ્યા હતા.